אנה פסטרנק

אנה פסטרנק, לונדון, קיץ 1990, שמן על בד פשתן, 92x92 ס"מ. מתוך סדרת ציורי רחוב
אנה פסטרנק, "..החול והים...", 2001, שמן על בד פשתן, 100x92 ס"מ. מתוך הסדרה מראות ים תיכוניים
אנה פסטרנק, כיכר הטיימס 1, 2011, שמן על בד פשתן, 123xx 92 ס"מ. מתוך סדרת ציורי העיר ניו יורק שראשיתה בסתיו 2010.

אנה פסטרנק (נולדה ב-18 בפברואר 1943) היא ציירת ישראלית.

==ביוגרפיה==
נולדה בשם חנה בקי לאלנה ואוגוסטו בקי, ציירת וסופר-מהנדס, שעלו מאיטליה ב-1939. גדלה בשרון והחלה לצייר בשמן בגיל שמונה. זכתה בתחרות ארצית לציור תווי-ספר והציגה לצד אמנים ידועי-שם בגלריה צ'מרינסקי בתל אביב (1956). ב-1958 נסעה לאיטליה, שם התוודעה אל האמנות הקלאסית ואל אמנות הרנסאנס והבארוק האיטלקי. לאחר שירותה בצה"ל למדה במכון אבני בהדרכת ציירי אופקים חדשים: יחזקאל שטרייכמן, אביגדור סטימצקי ואהרון כהנא.

בשנים 1969–1964 למדה באוניברסיטה העברית פילוסופיה וספרות. במקביל, למדה בבצלאל קרמיקה ורישום בלימודי ערב. זכתה בפרס ראשון בתערוכת אמני השרון שהתקיימה בהוד השרון.

בשנת 1975 הציגה תערוכת יחיד ראשונה "אקוורלים וציורי שמן" במרכז האמנויות של העיר בריסטול באנגליה.

בשנת 1991 הציגה את תערוכת היחיד הראשונה שלה בישראל, "ציורים – שמן על בד", בגלריה טובה אוסמן בתל אביב.

ב-1998 הציגה ביוגרפיה מצוירת על פי מראה מקומות שהם מראי-מקומות בספר הזמן: "מראה מקום" בגלריה ד.ש. דנון בתל אביב. ב-1999 זכתה בפרס ע"ש הרמן שטרוק לציור מטעם עיריית חיפה.

סדרות ציורי שמן שלה ובהן אנשים בתנועה על רקע הים הוצגו בתערוכות היחיד "ימים יגידו" (המשכן לאמנות על שם חיים אתר, עין חרוד 2006, וכן בית האמנים, ירושלים, 2009), "שברי מרחבים" (בית האמנים ע"ש שאגאל, חיפה, 2010) ו"בין חוף לים" (בית האמנים בתל אביב, 2010). כמה ציורים מסדרות אלה הוצגו בתערוכות קבוצתיות בארץ ובעולם, ובכלל זה בתערוכה "דרך הגב" (גלריה ד.ש. דנון, תל אביב, 2007), "דברים שבלב, מבחר מאוסף דוד עזריאלי" (מוזיאון תל אביב לאמנות, 2009-2010) ואחרות, בין היתר בגלריה 133 שבטורונטו, קנדה (2010). בתקופה זו גדלה באופן משמעותי תפוצת עבודותיה באוספים פרטיים ומוזיאליים בארץ ובעולם.

בשנת 2011 נבחרה להציג בביתן האיטלקי בביאנלה של ונציה.

==תערוכות יחיד נבחרות==

==לקריאה נוספת==
*קטלוג דו לשוני עברית אנגלית. אנה פסטרנק, ימים יגידו, המשכן לאמנות ע"ש חיים אתר, עין חרוד, 2006.
<div class="mw-content-ltr">Anna Pasternak Seasons Will Tell, Mishkan Le'Omanut, Museum of Art, Ein Harod, 2006</div>
* זיוה קורט / בין דברים שבאמנות לדברים שבלב, מבחר מאוסף עזריאלי. בתוך דברים שבלב, מבחר מאוסף דוד י. עזריאלי. מוזיאון תל אביב לאמנות, 2009
<div class="mw-content-ltr">Matters of the Heart, A Selection from the David J. Azrieli Collection. Tel Aviv Museum of Art, 2009</div>
* קטלוג דו לשוני איטלקית אנגלית, הביתן האיטלקי, התערוכה הבינלאומית ה-54 לאמנות של הביאנלה בוונציה, הוצאת SKIRA, מילנו, איטליה, 2011.
<div class="mw-content-ltr">LO STATO Dell' Arte / Istituti Italiani di Cultura nel Mondo. State of the Arts / Italian Cultural Istitutes in the World. Edited by Vittorio Sgarbi & Francesca Valente</div>
* שי חורב, אנה פסטרנק, בלקסיקון החיפאים אישים ודמויות בחיפה, דוכיפת הוצאה לאור, עמ' 292–293, 2018.

==קישורים חיצוניים==

* 
* 
* [https://web.archive.org/web/20151130040508/http://museumeinharod.org.il/hebrew/exhibitions/2006/anna_pasternak/ התערוכה "ימים יגידו" באתר המשכן לאמנות ע"ש חיים אתר, עין חרוד]
* [http://www.art.org.il/?exhibitions=ימים-יגידו התערוכה "ימים יגידו" באתר בית האמנים בירושלים]
* [http://www.telavivcity.com/BusinessDisplay/BusinessEventDisplay.asp?EventCode=26310 התערוכה "בין חוף לים" בבית האמנים ע"ש זריצקי בתל אביב]
* 	

קטגוריה:ציירות ישראליות
קטגוריה:ציירים ישראלים
קטגוריה:ישראליות זוכות פרסים: אמנות
קטגוריה:בוגרות תיכון כצנלסון
קטגוריה:בוגרי תיכון כצנלסון
קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים
קטגוריה:ישראליות שנולדו ב-1943
קטגוריה:ישראלים שנולדו ב-1943